Personvernerklæring

# Innledning

Stjørdal-Meråker Trafikkskole AS («**trafikkskolen**») har utarbeidet denne personvernerklæringen for deg som mottar trafikkundervisning hos oss, som har sendt oss en henvendelse, besøker vår nettside, eller jobber hos en av våre samarbeidspartnere eller leverandører.

For ansatte og jobbsøkere er det etablert en egen personvernerklæring.

Trafikkskolen er behandlingsansvarlig for behandling av personopplysninger som beskrevet i denne erklæringen. Personvernerklæringen oppfyller vår informasjonsplikt overfor deg etter personopplysningsloven og personvernforordningen («**GDPR**»).

#  Typer personopplysninger og formål

## Innledning

Vi samler inn og behandler personopplysninger som er nødvendig for å tilby deg trafikkundervisning, for administrasjon av deg som kunde/elev, og for saksbehandling av din kontakt med oss.

Noen personopplysninger velger du selv om du vil oppgi. Vi vil alltid gi deg beskjed om hvilke typer personopplysninger som er nødvendige for oss å behandle, og konsekvensene av at du velger ikke å gi slike personopplysninger til oss. Vi vil ikke utlevere personopplysninger til mottakere i land utenfor EU / EØS.

Vi vil ikke behandle dine personopplysninger for andre formål enn det opplysningene opprinnelig ble samlet inn for.

I det følgende gjennomgår vi informasjon om personopplysninger vi lagrer om de ulike gruppene nevnt ovenfor.

## Du som mottar trafikkundervisning fra oss

* Kontaktinformasjon og fødselsnummer.
* Brukernavn og passord dersom du oppretter brukerkonto hos oss (innlogging til MyPage)
* Kjøpshistorikk som viser dine kjøp og betalinger hos oss.
* Opplæringsforløp i form av gjennomførte (obligatirske) timer samt notater fra trafikklærer.
* Meldinger som utveksles med oss, eksempelvis med trafikklærer eller kundekonsulent.

Vårt formål ved innsamling av personopplysninger er å behandle deg som kunde og elev. Vi behøver opplysningene for å holde kontakt med deg og gi nødvendig informasjon, følge og dokumentere ditt opplæringsforløp, samt sette opp nye kurs. I tillegg er vi gjennom trafikkopplærings­forskriften § 7-6 pålagt å melde inn dine gjennomførte obligatoriske timer/kurs til Statens vegvesen.

Trafikkskolen er pålagt å samle inn opplysninger om deg og ditt opplæringsforløp i henhold til trafikkopplæringsforskriften § 5-5 (krav om elevfortegnelse) og § 5.6 (utstedelse av opplæringskort). Vi kan ikke gi deg opplæring om vi ikke mottar nødvendige personopplysninger fra deg. Det vil si at det ikke er frivillig å gi fra seg nødvendige personopplysninger (navn, adresse, fødselsnummer) om man ønsker å ta førerkort i Norge.

Vi er pliktige til å oppbevare opplysninger om våre elever og deres førerkortopplæring i fem år etter endt opplæring, jf. trafikkopplæringsforskriften § 5-5 og §5-6. Etter dette slettes elevers data automatisk.

Behandlingsgrunnlaget for behandling av elevfortegnelse følger av lovpålagt forpliktelse, jf. trafikkopplæringsforskriften § 5-5. Ytterligere personopplysninger som behandles i forbindelse med trafikkopplæringen følger av vår avtale med deg om trafikkopplæring.

## Du som bor på skolen samtidig som du mottar undervisning fra oss

• Ditt navn og kontaktopplysninger

• Arbeidssted

Formålet med behandlingen er å administrere ditt opphold hos oss. Behandlingsgrunnlaget er avtale med deg om at du skal bo på skolen i forbindelse med at du mottar undervisning fra oss. Informasjonen lagret for dette formålet slettes 12 måneder etter at oppholdet er avsluttet.

## Du som har sendt oss en henvendelse

• Kontaktopplysningene dine

• Innholdet i din henvendelse

Formålet med behandlingen er å kunne besvare din henvendelse og dokumentere henvendelse og vårt svar til deg, når dette er nødvendig. Behandlingsgrunnlaget er vår berettigede interesse i å besvare og behandle forespørsler, samt dokumentere disse.

Opplysningene vil bli behandlet så lenge det er nødvendig for å ivareta formålet.

Henvendelser sendt til våre generelle e-postadresser som personbil@ta-lappen.no og Storbil@ta-lappen.no slettes ett år etter at henvendelsen er mottatt, med mindre den av dokumentasjonshensyn er lagret i våre arkiver.

Vi vil kun dele dine opplysninger med tredjeparter (andre behandlingsansvarlige) når dette er en naturlig og nødvendig del av å behandle din henvendelse eller å ivareta våre egne interesser.

##  Du som besøker våre nettsider eller benytter vårt system for innlogging

• Brukerlogg (IP-adresse, webadresse, nettleser og annen tilknyttet informasjon)

Våre websystemer logger din aktivitet når du besøker våre websider eller benytter våre nettbaserte tjenester (MyPage). Slike logger analyseres i tilfelle hacking eller andre typer angrep eller kriminell aktivitet rettet mot våre websider. Opplysningene som lagres er din IP-adresse og hvilke lenker du har klikket på, din nettleser og annen informasjon om din nettleser og maskin. Behandlingsgrunnlaget er vår berettigede interesse I å logge besøks- og brukstrafikk for å overvåke og sikre våre systemer mot innbruddsforsøk mv.

Loggene slettes automatisk etter 12 måneder.

##  Du som jobber for en av våre leverandører eller samarbeidspartnere

• Navn og kontaktopplysninger

• Rolle hos din arbeidsgiver

• Signatur

Formålet med behandlingen er å holde kontakt med våre leverandører og samarbeidspartnere gjennom utpekte kontaktpersoner. Behandlingsgrunnlaget er vår berettigede interesse i slik kontakt, og opplysningene lagres så lenge vi har kontakt med din arbeidsgiver som vår leverandør eller samarbeidspartner. Dersom du har signert avtaler med trafikkskolen på vegne av din arbeidsgiver vil vi behandle ditt navn og din signatur i hele virksomhetens levetid.

Informasjonen vil kun bli delt med tredjeparter (andre behandlingsansvarlige) når dette er en nødvendig og naturlig del av samarbeidet med din arbeidsgiver, for eksempel for å dokumentere et avtaleforhold overfor en tredjepart. Opplysningene kan bli delt med våre databehandlere (IT-systemer o.l.)

# Sletting av personopplysninger

Med mindre annet er dokumentert over, så lagres personopplysninger så lenge det er nødvendig for de formål opplysningene ble samlet inn for, eller hvor vi etter lov eller forskrift er pålagt en lagringsplikt.. Vi har utarbeidet rutiner for regelmessig sletting av opplysninger.

# Dine rettigheter

I henhold til gjeldende personvernlovgivning har du en rekke rettigheter i forbindelse med tilgangen til og behandlingen av dine personopplysninger.

* Du har rett til å be om innsyn i hvilke personopplysninger vi behandler om deg, og/eller kreve korrigering/retting av dine personopplysninger dersom disse er unøyaktige eller ufullstendige. Under visse omstendigheter har du også rett til å kreve at vi sletter eller begrenser vår behandling av dine personopplysninger.
* Du har rett til å protestere mot vår behandling når den bygger på våre berettigede interesser, som gjennomgått lenger opp i denne erklæringen. Dersom du protesterer på behandlingen, vil vi gjøre en ny vurdering av om vi har adgang til å fortsette behandlingen.
* I visse situasjoner har du rett til å få utlevert (motta) i et strukturert, vanlig og maskinlesbart format, personopplysninger om deg som du har delt med oss, og du kan be om at disse overføres til en annen behandlingsansvarlig, f.eks. en annen liknende organisasjon (såkalt rett til dataportabilitet).

Dersom du ikke er tilfreds med den måten personopplysningene dine blir behandlet på, har du rett til å inngi klage til det norske Datatilsynet. Datatilsynets kontaktopplysninger og mer informasjon om hvordan du klager finner du på www.datatilsynet.no.

# Om lagringstid

Utover hva som fremkommer over, lagrer trafikkskolen personopplysninger så lenge vi har et behandlingsgrunnlag for personopplysningene, og uansett ikke lenger enn hva som er nødvendig for å oppfylle det formål opplysningene ble samlet inn for.

# Sikkerhetstiltak

Vi har gjennomført nødvendige tekniske og organisatoriske tiltak for å sikre at personopplysninger vi samler inn sikres og behandles på en trygg måte.

# Overføring av personopplysninger til tredjepart

Utover hva som fremkommer over vil vi ikke overføre eller på annen måte dele dine personopplysninger med tredjepart.

# Nødvendig bistand fra underleverandører

For å kunne utøve vår virksomhet er vi avhengig av samarbeidspartnere som kan bistå med utvikling, leveranse og drift av våre it-systemer. Våre underleverandører vil kunne få tilgang til personopplysninger vi behandler som ledd i deres leveranse og drift av våre systemer. Alle våre databehandlere er lokalisert innenfor EØS-området, og er pålagt å følge gjeldende personvernlovgivning, herunder gjennomføre nødvendige tekniske og organisatoriske tiltak for å sikre at personopplysninger vi har samlet inn sikres og behandles på en trygg måte. Vi har inngått skriftlige databehandleravtaler med alle våre underleverandører.

# Bruk av informasjonskapsler

Vi benytter informasjonskapsler på våre websider. Les mer om dette [her]

# Endringer i personvernerklæringen

Vi forbeholder oss retten til å oppdatere og endre denne personvernerklæringen ved behov, og når det er nødvendig for å tilpasse til personvernlovgivningen. Du vil alltid finne gjeldende versjon av vår personvernerklæring her på våre websider.

# Kontaktinformasjon

Har du spørsmål om personvern, eller vil vite mer om dine rettigheter og hva de innebærer i praksis, kan du kontakte personvern@ta-lappen.no.